b'\n_START_ARTICLE_\nSocialisti\xc4\x8dna partija Slovenije\n_START_SECTION_\nSimboli stranke\n_START_PARAGRAPH_\nZnak stranke je logotip SPS. Kratica SPS je rumene barve, na rde\xc4\x8di podlagi. Znak sta prekri\xc5\xbeano kladivo in srp, nad katerima je prazna peterokraka rumena zvezda. Oba znaka sta obdana z vencem, ki poteka od spodaj po levi in desni strani proti vrhu do polovice zvezde. Kladivo in srp, zvezda in venec je rumene barve, koda barve pa #fcd115, podlaga je rde\xc4\x8de barve, katere koda je #95000.\n_START_SECTION_\nKlju\xc4\x8dni programski cilji\n_START_PARAGRAPH_\nSPS nasprotuje liberalizaciji oziroma privatizaciji \xc5\xa1olstva in zdravstva po osamosvojitvi Slovenijie, zato se zavzemajo za nacionalizacijo obeh podro\xc4\x8dij. Zavzemajo se tudi za ureditev podro\xc4\x8dja alternativnega komplementarnega zdravljenja in psihoterapije, saj sta ti dve podro\xc4\x8dji po mnenju SPS popolnoma neurejeni._NEWLINE_Minimalna pla\xc4\x8da bi morala zna\xc5\xa1ati 1.000\xe2\x82\xac, razmerja pla\xc4\x8d pa bi omejili na razmerje ena proti pet. Zni\xc5\xbeali bi davek na delo in zvi\xc5\xa1ali davek na dobi\xc4\x8dek. Uzakonili bi nedelje in praznike kot dela proste dneve. Pokojnine bi se usklajevale z letno stopnjo inflacije, starostno mejo za upokojitev pa bi zni\xc5\xbeali. _NEWLINE_Najprej polpredsedni\xc5\xa1ki, nato skup\xc5\xa1\xc4\x8dinski sistem_NEWLINE_Prepri\xc4\x8dani so, da je za mir v na\xc5\xa1em prostoru nujno potreben izstop iz zveze NATO, Slovenija pa naj za svojo varnost znova poskrbi z naborni\xc5\xa1kim sistemom. Prav tako se zavzemajo za izstop iz Evropske unije._NEWLINE_Spremenili bi ustavo in uvedli polpredsedni\xc5\xa1ki sistem, zaradi katerega naj bi lahko \xc2\xbbzadeve re\xc5\xa1evali odlo\xc4\x8dneje in hitreje, saj ni potrebno soglasje politi\xc4\x8dnih strank\xc2\xab. Po \xc2\xbbstabilizaciji\xc2\xab\xc2\xa0dr\xc5\xbeave pa v SPS predlagajo uvedbo skup\xc5\xa1\xc4\x8dinskega sistema. \xc2\xbbV skup\xc5\xa1\xc4\x8dinskem sistemu bi tako vsak okraj volil poslanca iz svojih vrst, torej v Kopru bi volili predstavnika iz Kopra. Le tak poslanec bo najbolje vedel, kaj njegov kraj potrebuje, in bo odgovoren pred volivci, ki so ga izvolili, za rezultate.\xc2\xab_NEWLINE_Iz dr\xc5\xbeavnih podjetij bi umaknili vse politi\xc4\x8dno nastavljene kadre. V politiki pa bi prepovedali delovati vsem, ki so bili dejavni od osamosvojitve saj so mnenja, da so ljudje kot so Milan Ku\xc4\x8dan, Janez Jan\xc5\xa1a in ostali osamosvojitev izkoristili za lastno bogatenje na ra\xc4\x8dun slovenskega naroda._NEWLINE_SPS bi znova uvedel nekdanjo Slu\xc5\xbebo dru\xc5\xbebenega knjigovodstva (SDK) in finan\xc4\x8dno policijo, FURS pa bi lahko zasegel premo\xc5\xbeenje nezakonitega izvora. V partiji se zavzemajo za \xc2\xbbizena\xc4\x8ditev premo\xc5\xbeenjskega standarda\xc2\xab, oz. poseben davek za premo\xc5\xbenej\xc5\xa1e. Uvedli bi tudi poseben davek za tretjo nepremi\xc4\x8dnino in za plovila, dalj\xc5\xa1a od \xc5\xa1estih metrov._NEWLINE_\xc5\xa0olski sistem bi reformirali tako, da bi namesto to\xc4\x8dkovnega sistema uvedli sprejemne izpite. \xc5\xa0tudentsko delo bi ukinili, \xc5\xa1tudentom pa bi se za \xc4\x8das \xc5\xa1tudija zagotovile \xc5\xa1tipendije. Proti begu mo\xc5\xbeganov bi se borili tako, da bi moral \xc5\xa1tudentje po koncu \xc5\xa1tudija vsaj toliko \xc4\x8dasa delati v Sloveniji, da bi povrnil finan\xc4\x8dna sredstva, vlo\xc5\xbeena v svojo izobrazbo._NEWLINE_Zavzemajo se tudi za samooskrbo s hrano in ekolo\xc5\xa1ko kmetijstvo, za za\xc5\xa1\xc4\x8dito doma\xc4\x8dih proizvajalcev pa bi poskrbeli z uvedbo carin. Usmerili bi se v zeleno energijo, ukinili TE\xc5\xa0 6 in o\xc5\xbeivili gradbeni\xc5\xa1tvo.\n_START_SECTION_\nTitoizem\n_START_PARAGRAPH_\nKot titoizem obi\xc4\x8dajno opisujemo politiko v biv\xc5\xa1i Jugoslaviji po koncu 2. svetovne vojne. Titoizem predstavlja doktrino tedanjega predsednika SFRJ Josipa Broza - TITA, njegovega t. i. tr\xc5\xbenega socializma in politike sodelovanja z obema nasprotnima blokoma hladne vojne . SPS je stali\xc5\xa1\xc4\x8da, da je bil Tito \xc2\xbbnajve\xc4\x8dji dr\xc5\xbeavnik v zgodovini\xc2\xab.\n_START_SECTION_\nMarksizem\n_START_PARAGRAPH_\nMarks\xc3\xadzem je dobil ime po nem\xc5\xa1kem mislecu Karlu Marxu (1818-1883) in predstavlja smer v filozofiji, ki izhaja iz njegovih razmi\xc5\xa1ljanj. Vklju\xc4\x8duje specifi\xc4\x8dno razumevanje \xc4\x8dloveka, dru\xc5\xbebe in zgodovine.\n_START_SECTION_\nLeninizem\n_START_PARAGRAPH_\nLeninizem je oznaka za dolo\xc4\x8deno razumevanje dru\xc5\xbebeno-politi\xc4\x8dnih problemov sveta in njegovega razvoja, je Leninova interpretacija in prakti\xc4\x8dna aplikacija marksizma. Oblikoval ga je v obdobju od konca 19. stoletja do tridesetih let 20. stoletja.\n_START_SECTION_\nSocializem\n_START_PARAGRAPH_\nSocializem ozna\xc4\x8duje dru\xc5\xbebeno ureditev, organizirano na podlagi ekonomske dominacije dr\xc5\xbeave, ki teoreti\xc4\x8dno ne omogo\xc4\x8da izkori\xc5\xa1\xc4\x8danja med dru\xc5\xbebenimi razredi. Izraz je lahko mi\xc5\xa1ljen tudi kot ideologija ali doktrina, utemeljena na planskem gospodarstvu in dr\xc5\xbeavni lastnini. Socializem je vmesna stopnja razvoja politi\xc4\x8dnega sistema med kapitalizmom in komunizmom.\n_START_SECTION_\nEvroskepticizem\n_START_PARAGRAPH_\nEvroskepticizem (v\xc4\x8dasih EU-skepticizem) se nana\xc5\xa1a na kritiko Evropske Unije (EU) in evropskih integracij. Ima razpon od tistih, ki nasprotujejo le nekaterim institucijam/politikam/raformam EU do tistih, ki naprotujejo \xc4\x8dlanstvu svoje dr\xc5\xbeave v EU v celoti. SPS nasprotuje \xc4\x8dlanstvu v EU.\n_START_SECTION_\nPan-Slavizem\n_START_PARAGRAPH_\nPan-Slavizem ideja o kulturni vzajemnosti in politi\xc4\x8dni zdru\xc5\xbeitvi vseh Slovanov.\n_START_SECTION_\nDr\xc5\xbeavnozborske volitve 2018\n_START_PARAGRAPH_\nDr\xc5\xbeavnozborske volitve 2018 so bile 3. junija 2018. SPS je svojo udele\xc5\xbeno na volitvah preko svoje uradne spletne strani in socialnih omre\xc5\xbeij napovedala 15. aprila 2018 in ob tej priliki objavila tudi predvolilni plakat. 3. maja 2018 je na Dr\xc5\xbeavno volilno komisijo liste vlo\xc5\xbeila v vseh volilnih enotah razen volilne enote Maribor.  _NEWLINE_Kandidati stranke so skupaj prejeli 1.551 glasov (0,17\xc2\xa0% volilnih upravi\xc4\x8dencev), s \xc4\x8demer se stranki ni uspelo uvrstiti v Dr\xc5\xbeavni zbor.\n_START_SECTION_\nLokalne volitve 2018\n_START_PARAGRAPH_\nV nedeljo, 18. novembra 2018, bodo redne lokalne volitve, na katerih bodo v vseh ob\xc4\x8dinah izvolili \xc4\x8dlane ob\xc4\x8dinskih svetov, \xc5\xbeupane in \xc4\x8dlane svetov o\xc5\xbejih delov ob\xc4\x8din. V ob\xc4\x8dinah, kjer prebivajo pripadniki italijanske in mad\xc5\xbearske narodne skupnosti ter romske skupnosti bodo volili tudi predstavnike teh skupnosti v ob\xc4\x8dinski svet._NEWLINE_SPS je kandidature vlo\xc5\xbeila v \xc5\xa1tirih ob\xc4\x8dinah, in sicer v: Mestni ob\xc4\x8dini Ljubljana, Ob\xc4\x8dini Log-Dragomer, Ob\xc4\x8dini Hrastnik, Ob\xc4\x8dini Grosuplje.\n_START_SECTION_\nMestna ob\xc4\x8dina Ljubljana\n_START_PARAGRAPH_\nV MOL je SPS za \xc5\xbeupana predlagala Matja\xc5\xbea Bidovca, za \xc4\x8dlana mestnega sveta pa Matja\xc5\xbea Bidovca in Nino Sonio Kova\xc4\x8di\xc4\x8d.  \xc5\xbdreb je \xc5\xbeupanskemu kandidatu SPS, Matja\xc5\xbeu Bidovcu dolo\xc4\x8dil \xc5\xa1tevilko 7 na glasovnici.\n_START_SECTION_\nOb\xc4\x8dina Log-Dragomer\n_START_PARAGRAPH_\nV Ob\xc4\x8dini Log-Dragomer je SPS za \xc5\xbeupana predlagala Tadeja Tr\xc4\x8dka, ki je trenutni generalni sekretar stranke. Za \xc4\x8dlana ob\xc4\x8dinskega sveta je v volilni enoti 1 SPS prav tako predlagala Tadeja Tr\xc4\x8dka.\n_START_SECTION_\nOb\xc4\x8dina Hrastnik\n_START_PARAGRAPH_\nV Ob\xc4\x8dini Hrastnik je SPS za \xc5\xbeupana predlagala Darka \xc5\xa0renka, ki v tej ob\xc4\x8dini hkrati kandidira za ob\xc4\x8dinskega svetnika.\n_START_SECTION_\nOb\xc4\x8dina Grosuplje\n_START_PARAGRAPH_\nV Ob\xc4\x8dini Grosuplje je SPS za \xc5\xbeupana predlagala Florjana Foucha, ki je bil hkratni predlog SPS za kandidata za ob\xc4\x8dinskega svetnika, vendar je bila kandidatura zavrnjena.\n_START_SECTION_\nVolitve v parlament EU\n_START_PARAGRAPH_\nSPS na volitvah v EU parlament ni sodelovala. SPS ni zbirala podpisov za podporo listi kandidatov, ker kot stranka, ki nasprotuje EU, na teh volitvah ni \xc5\xbeelela sodelovati.\n_START_SECTION_\nKampanja za umik priznanja Kosova\n_START_PARAGRAPH_\nDne 25. oktobra 2018 je SPS za\xc4\x8dela kampanjo za umik priznanja Republike Kosovo s strani Republike Slovenije. Kampanjo so za\xc4\x8deli s po\xc5\xa1iljanjem odprtega pisma predsedniku republike Borutu Pahorju, predsedniku vlade Marjanu \xc5\xa0arcu, vsem \xc4\x8dlanom vlade in predstavnikom poslanskih skupin skupin v dr\xc5\xbeavnem zboru. V njem je stranka pozvala predstavnike oblasti v Sloveniji, naj se zavzamejo za umik prizanja Republike Kosovo._NEWLINE_Stranka v pismu ocenjuje, da je Slovenija 2008 leta storila veliko napako priznav\xc5\xa1i neodvisnost dela teritorija Srbije. V pismu navajajo, da je Kosovo in Metohija nedeljivi del Srbije, kakor je tudi navedeno v resoluciji Zdru\xc5\xbeenih Narodov 1244. V pismu SPS Srbijo naziva za bratsko de\xc5\xbeelo, in navaja mednarodnopravne pomanjlkjivosti neodvisnosti Republike Kosovo. Trdijo, da je Kosovo \xc2\xbbo\xc4\x8ditno instrument Zahoda\xc2\xab\xc2\xa0in vir nestabilnosti v regiji. Prav tako trdijo, da ta nestabilnost predstavlja nevarnost za dr\xc5\xbeavljane Republike Slovenije._NEWLINE_Ta kampanja stranke je v prvih 24 urah bila dele\xc5\xbena pozornosti mnogih spletnih medijev v Srbiji, vendar o njej v Sloveniji niso poro\xc4\x8dali. V Srbiji so o tem odprtem pismu poro\xc4\x8dali v novicah radijske postaje Sputnik.\n_START_SECTION_\nOrgani stranke\n_START_PARAGRAPH_\n\xe2\x80\xa2 Kongres SPS_NEWLINE_\xe2\x80\xa2 Centralni komite SPS_NEWLINE_\xe2\x80\xa2 Sekretariat SPS_NEWLINE_\xe2\x80\xa2 Generalni sekretar SPS_NEWLINE_\xe2\x80\xa2 Generalni podsekretar SPS_NEWLINE_\xe2\x80\xa2 Sekretar SPS_NEWLINE_\xe2\x80\xa2 Nadzorna komisija SPS'